જસ્ટિસ અભિલાષાકુમારીએ એવા માર્મિક અવલોકન કર્યા છે કે,‘જે રીતે ડો જયંત પટેલ દારૂ પીને હોસ્પિટલમાં આવ્યા હોવાનું સામે આવ્યું છે એ ચોંકવાનારું છે. જો કોઇ વીઆઇપી દર્દી હોત તો ડોક્ટર દારૂ પીને હોસ્પિટલમાં આ‌વવાની હીંમત કરી શકે. સામાન્ય વ્યક્તિઓને પણ મ્યુ. હોસ્પિટલોમાં એવી જ સ્વાસ્થ્ય સુવિધા આપવી જોઇએ જેવી વગદારોને અપાય છે. જે રીતે બાળકીના કુટુંબ સાથે વર્તન કરાયું અને બાળકીનું જે રીતે મૃત્યુ થયું એ માનવ તરીકેના તેમના સન્માનનો ભંગ કરનારું છે. જો કે ડોક્ટરોની તબીબી બેદરકારી હોવાનું કોઇ કહી શકે એમ નથી, પરંતુ સ્પષ્ટ છે કે બાળકીના જીવન જીવવાના અધિકારને ગંભીરતાથી લેવાયું નહોતું. સમયસર કાળજી, સારવાર અને કાર્યવાહી થઇ હોત તો આ ટ્રેજેડી અટકાવી શકાઇ હોત. આ કેસમાં ડોક્ટરને બાળકીનો મોતની મર્યાદા જાળવવાની ચિંતા પણ કરી નહોતી. સરકારી અને કોર્પોરેશનની હોસ્પિટલોમાં ડોક્ટર્સ અને સ્ટાફે કોઇ વ્યક્તિનું મૃત્યુ થાય તો તેમની સાથે અસંવેદનશીલતા સાથે ગેરવર્તન કરવાના બદલે લાગણી, હૂંફ અને દયાનો ભાવ વ્યક્ત કરવો જોઇએ.’